**Conrado de Lorena**, ou **Conrado de Franconia** ou **Conrado de Italia**, nado na Abadía de Hersfeld o 12 de febreiro de 1074, e finado en Florencia o 27 de xullo de 1101, foi duque da Baixa Lorena (Lotarinxia), de 1076 a 1087, Rei de romanos (xunto co seu pai) de 1087 a 1098 e Rei de Italia de 1093 a 1098.

Conrado foi o segundo fillo varón do *rex romanorum* e futuro emperador do Sacro Imperio Henrique IV, tanto segundo os *Annales Diibodi* (*«Cuonradus filius imperatoris»*), como segundo o *Bernoldi Chronicon* (*«Chonradus rex filius Heinrici»*), e a súa primeira esposa, Berta de Savoia, segundo confirman os *Annales Diibodi* (*«Bertha imperatrix»*).

Traxectoria
-----------

O irmán máis vello de Conrado morreu en agosto de 1071 e, como herdeiro de seu pai foi investido co ducado da Baixa Lorena e o marquesado de Turín en 1076. Foi llevado a Italia, onde permaneceu ao coidado de Teobaldo de Castiglione, arcebispo de Milán. O 30 de maio de 1087 foi coroado en Aquisgrán como rei de Alemaña o que o convertía en herdeiro do seu pai. Foi deposto polo seu pai en 1098, debido ao seu enfrontamento con el. 

Baixo a influencia da marquesa Matilde de Toscana, Conrado adheriuse ao bando papal en contra de seu pai na Querela das Investiduras, e en 1093 foi coroado como Rei de Italia en Milán polo seu arcobispo Anselmo III.

En 1095, despois do Concilio de Piacenza, prestou xuramento de lealdade ao Papa Urbano II en Cremona, e á su vez, o Papa lle prometeu a coroa imperial, así como o arranxo do su enlace matrimonial con Constanza, filla de conde de Sicilia Roxerio I de Sicilia. 

A reacción de seu pai culminou na Dieta de Maguncia en abril de 1098, na que depuxo a Conrado e designou ao seu outro fillo Henrique como seu sucesor. Desde este momento, menguou a influencia de Conrado en Italia e, finalmente, morreu en 1101 á idade de vinte e sete anos, en Florencia.

Matrimonio
----------

Segundo o *Bernoldi Chronicon*, Conrado (*Chonradus rex*), casou en Pisa (*Tusciam Pisas*) coa filla do conde de Sicilia Roxerio I de Sicilia (*filiam Rogerii ducis de Sicilia*), engadindo que aínda era moi nova (*admodum parvulam*) e tiña unha notoria dote (*cum inaudita pecunia*). Non se menciona o nome da filla de Roxerio pero a maioría dos historiadores cren que foi Constanza de Sicilia, filla de Roxerio I e da súa segunda esposa, Eremburga de Mortain,, mentres que, segundo Hubert Houben, era Maximilla, filla de Roxerio I e da súa terceira muller, Adelaida del Vasto.Da súa muller, Conrado non tivo fillos.

  


|  |  |  |
| --- | --- | --- |
| Predecesor:**Godofredo III da Baixa Lotarinxia** | **Duque da Baixa Lorena**1076 - 1087 | Sucesor:**Godofredo de Bouillon** |

|  |  |  |
| --- | --- | --- |
| Predecesor:**Henrique IV** | **Rei de Alemaña (formamente Rei de romanos)** 1087 - 1098 | Sucesor:**Henrique V** |

|  |  |  |
| --- | --- | --- |
| Predecesor:**Henrique IV** | **Casa de Hauteville**1093 - 1098 | Sucesor:**Henrique V** |

Notas
-----

1. 1 2  *Monumenta Germaniae Historica*, p. 9[*Ligazón morta*].
2. 1 2  *Monumenta Germaniae Historica*, p. 463.
3. ↑  Robinson 2000, p. 288.
4. ↑  Gawlik 1980, p. 496.
5. ↑  Robinson 2000, pp. 286–87.
6. ↑  Konrad of Franconia en Medieval Lands
7. ↑  Hubert Houben 2002.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Conrado II de Italia*** |

### Bibliografía

* I. S. Robinson (2003): *Henry IV of Germany, 1056–1106*. Cambridge: Cambridge University Press. ISBN 978-0-5215-4590-7.
* Hubert Houben (2002): *Roger I of Sicily*. Cambridge: Cambridge University Press. ISBN 978-0-5216-5208-7.

### Outros artigos

* Henrique IV do Sacro Imperio Romano Xermánico
* Berta de Savoia
* Constanza de Sicilia


|  |  |
| --- | --- |
| Control de autoridades | 
* Wd: Q455181
* WorldCat
* VIAF: 80758476
* CERL: cnp01154063
* DeutscheBio: 136409881
* EBID: ID
* GND: 136409881
* WikiTree: King\_of\_the\_Germans-5

 |